31985R1907
L 179/21
JURNALUL OFÍCIAL AL UNIUNII EUROPENE
REGULAMENTUL (CEE) NR. 1907/85 AL COMISIEI
din 10 iulie 1985
privind lista soiurilor de viță-de-vie și a regiunilor producătoare de vinuri de import necesare obținerii de vinuri spumante în Comunitate
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 337/79 al Consiliului din 5 februarie 1979 privind organizarea comună a pieței vitivinicole (1), modificat ultima dată de Regulamentul (CEE) nr. 798/85 (2), în special articolul 48a,
întrucât articolul 48a din Regulamentul (CEE) nr. 337/79 prevede că vinul importat în Comunitate care se poate folosi la obținerea vinurilor spumante trebuie să fie produs din soiuri de viță de vie și să provină din regiuni vitivinicole, asigurându-i caracteristici care îl diferențiază de vinul produs în Comunitate; întrucât este, prin urmare, necesar să se întocmească o listă a acestor soiuri și regiuni;
întrucât măsurile prevăzute în prezentul regulament sunt în conformitate cu avizul Comitetului de gestionare a vinului,
ADOPTĂ PREZENTUL REGULAMENT:
Articolul 1
Vinul importat în Comunitate care se poate folosi la producerea vinurilor spumante trebuie să fie obținut din:
(a)
soiul Fetească neagra cultivat pe dealurile subcarpatice din sudul și estul României;
(b)
soiurile Fetească și Fetească regală cultivate pe dealurile subcarpatice din sudul și estul României și din Transilvania.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 iulie 1985.